Варламова Нина Константиновна

Варламова Нина Константиновна (11 февраль 1954, Чкаловск, Горький өлкәһе — 16 декабрь, 2008, Кандалакша, Мурманск өлкәһе) — Мурманск өлкәһенең Кандалакша районы башлығы (2007—2008 йылдарҙа).

 Биографияһы 
Нина Константиновна Варламова 11 февраль 1954 йылдың 11 февралендә Горький өлкәһенең Чкаловск ҡалаһында тыуған (әммә уның тыуған урыны тип һуңыраҡ киң мәғлүмәт сараларындаТүбәнге Новгородты атайҙар)Жители Кандалакши простятся с мэром города. — РИА Новости., 18.12.2008Варламова Нина Константиновна. — Мурманский вестник, 18.12.2008.

Варламова тураһында мәғлүмәттәр бик әҙ. Билдәле булыуынса, Мурманск өлкәһенең Кандалакша районында ул 1979 йылда йәшәй башлай. Башта Алакуртти ауыл хакимиәтендә эшләй, ә 1980-се йылдар башында Кандалакша ҡала советы депутаты булаВарламова Нина Константиновна. — Мурманский вестник, 18.12.2008.

1980-се йылдар аҙағында(башҡа мәғлүмәттәр буйынса, 1990-сы йылдар башында) Варламова Кандалакша ҡала советы рәйесе итеп һайланаВарламова Нина Константиновна. — Мурманский вестник, 18.12.2008, ә 1998 йылда Кандалакша хәкимиәтенең башлығы Виталий Голубевтың урынбаҫары вазифаһын биләй. 2000 йылда ул Мәскәү дәүләт индустриаль университетының филиалын тамамлай, һәм 2001 йылда ҡала хакимиәтенең халыҡты социаль яҡлау идаралығы менән етәкселек итә. Матбуғатта яҙыуҙарынса, был осорҙа Варламова, «начальниктар менән даими конфликттарға инеүенә ҡарамаҫтан, бер нисә социаль программаны тормошҡа ашырыуҙа уңышлы эшләй ала»Голову — за главу района. — Аргументы и факты, 28.11.2007. — № 048Женщина-мэр. — Вечерний Мурманск, 24.08.2007. — № 155. 2006 йылда уның хеҙмәте Мурманск өлкәһе Губернаторының Почет грамотаһы менән билдәләнгән.

2007 йылдың апрелендә Варламова Кандалакша муниципаль районы башлығы Александр Вихоревтың урынбаҫары итеп тәғәйенләнәЖители Кандалакши простятся с мэром города. — РИА Новости., 18.12.2008. Шул уҡ йылдың август айында Вихоревтың район башлығы вәкәләттәре ваҡытынан алда туҡтатыла — ул вазифалы кешеләргә ришүәт биреүҙә ғәйепле тип таныла һәм уны Кандалакша ҡала суды ике йыл ярымға иркенән (шартлыса) мәхрүм ителеүгә хөкөм итә һәм өс йыл дауамында дәүләт һәм муниципаль үҙидара органдары хеҙмәтендә вазифа биләү һәм һайланыу хоҡуғынан мәхрүм ителә. Ул саҡта район Советы ҡарарына ярашлы Варламова муниципаль район башлығы вазифаһын башҡарыусы булып тораГолову — за главу района. — Аргументы и факты, 28.11.2007. — № 048Женщина-мэр. — Вечерний Мурманск, 24.08.2007. — № 1551/1 бросили «под танк»? — Мурманский вестник, 24.08.2007. — № 159. Шул уҡ йылда Варламова район башлығы һайлауҙарында үҙ кандидатураһын тәҡдим итә. Өлкә матбуғатында, һайлау кампанияһында берҙән-бер ҡатын-ҡыҙ булған Варламова «үҙ кандидатураһын иң көслө итеп күрһәтә», тип билдәләнә. Ваҡытлы матбуғат саралары, Варламова был вазифаға кандидаттар араһында иң саф, таҙа күңеллеһе, тип һыҙыҡ өҫтөнә ала. «Уның иң ажар дошмандары ла уға ҡаршы бер ниндәй ҙә ғәйеп табып, бәйләнә алмай», — тип яҙа Мурманскиҙың «Аргументы и факты» гәзите. 2007 йылдың декабрь айында һайлауҙарҙың икенсе турында Варламова еңеү яулай, һәм муниципаль берәмектең тулы хоҡуҡлы башлығы булаКонец предвыборной клевете. — Аргументы и факты, 19.12.2007. — № 051.

2008 йылдың 16 декабрендә Варламова 55 йәшендә үҙе йәшәгән йорттоң подъезы янында һәләк була. Енәйәтсе уға бысаҡ менән һөжүм итеп бер нисә тапҡыр яралай, һәм Варламова дауаханаға килтергән юлда вафат була (башҡа мәғлүмәттәр буйынса, «тиҙ ярҙам» машинаһы дауаханаға алып барғандан һуң, күп ҡан юғалтыуҙан вафат булаОльга Михайлова, Николай Сергеев. Мэра убили по неадекватным мотивам. — Коммерсант, 18.12.2008. — № 231(4048)). Ҡайһы бер мәғлүмәттәр буйынса, Варламова үҙенең үлеме алдынан енәйәтсенең исемен әйтеп өлгөрә (ләкин табиптар мәғлүмәттәре буйынса, Варламованың йәрәхәттәре бик етди була, шуға күрә ул бер ни ҙә әйтерлек хәлдә булмай)Елена Изварина. В Мурманской области убита мэр Кандалакши. — Первый канал, 17.12.2008.

Варламованың үлтерелеү факты буйынса енәйәт эше ҡуҙғатыла. Ҡыҙыу эҙҙәр буйынса енәйәт ҡылыуҙа ғәйепләнеүсе ҡулға алына. Енәйәтсе Дмитрий Киреев була, «Коммерсантъ» гәзите мәғлүмәте буйынса, ул 1980-се йылдар аҙағында Афғанстанда хеҙмәттә саҡта, һуғышта ҡатнашып, контузия ала. Демобилизациянан һуң, Варламова Кандалакша ҡалаһы халыҡ депутаттары советын етәкләгән осорҙа, Киреев шул совет составына һайлана. Һуңыраҡ ул ҡаланың « Вестник апреля» гәзитенең етәксеһе була, әммә «һуңғы йылдарҙа … бер ҡайҙа ла эшләмәй, фатирын һата». Киң мәғлүмәт саралары уның тураһында, Киреев Варламоваға физик язалау менән янай, әммә Варламова, үҙенә ярҙам һорап хоҡуҡ һаҡлау органдарына мөрәжәғәт итмәй, Киреевтың янауын ысынға ҡабул итмәй, тип яҙа Киреевтың енәйәт ҡылыуының сәбәбе, башта Варламованың Киреевҡа матди ярҙам күрһәтеүе, әммә пенсия һәм өҫтәмә пособиеларҙы арттырыуҙа ярҙам итмәүе булған, тип аңлатылаКонец предвыборной клевете. — Аргументы и факты, 19.12.2007. — № 051Ольга Михайлова, Николай Сергеев. Мэра убили по неадекватным мотивам. — Коммерсант, 18.12.2008. — № 231(4048).

2009 йылдың июнендә Киреевҡа психиатрия экспертизаһы шәхес үҫешендә паранойя формаһы булыуын асыҡлап ҡуяУбийца мэра Кандалакши признан невменяемым. — Коммерсант-online, 03.06.2009 . 2009 йылдың 1 сентябрендә билдәле булыуынса, суд уны Варламован үлтереүҙә ғәйепле тип таный, әммә енәйәт яуаплылығынан азат итә һәм уны мәжбүри дауалау урынына йүнәлтәУбийца мэра Кандалакши направлен на принудительное лечение. — РИА Новости, 01.09.2009 .

Хакимиәт вәкилдәре мәғлүмәттәре буйынса, Варламованы Түбәнге Новгородта ерләйҙәр. Кандалакшала уның менән бергә йәшәгән ире һәм 1985 йылғы улы тороп ҡалаЖители Кандалакши простятся с мэром города. — РИА Новости., 18.12.2008.

 Иҫкәрмә 

 Һылтанмалар 


Категория:Родившиеся в Чкаловске (Нижегородская область)
Категория:Умершие в Мурманской области
Категория:Кандалакша
Категория:Главы районов России

Категория:Википедия:Статьи с переопределением значения из Викиданных
Категория:2008 йылда вафат булғандар
Категория:16 декабрҙә вафат булғандар
Категория:1954 йылда тыуғандар
Категория:11 февралдә тыуғандар